LAOAG CITY - Kinumpirmaran ni Brgy Chairman Gil Aguilar ti Brgy 16, Sarrat,Ilocos Norte nga karaman ti barangay da kadagiti tallo a barangay iti ili da nga indeklara ti Sangguniang Bayan nga addaan ti dengue outbreak.
Kuna ni Aguilar nga namunganay ti nagbalinnga addang ti Sangguniang Bayan ti ili ti Sarrat iti kinaadu dagiti nagbalin a biktima ti nasao a sakit iti barangay da.
Inbatad na nga idi bulan ti Hulyo ket adda siyam a kaso ti dengue iti barangay da idinto nga idi bulan ti Agosto ket adda met kinse.
Inlawlawag ni Aguilar nga saan laeng a ti Brgy 16 ti adu ti kaso na iti dengue ngem ketdi dagiti karruba na a barangay a kas ti Brgy 17 ken Brgy 18 no sadino nga agpada nga addaan dagitoy ti nasurok a sangapulo a kaso ti nasao a sakit.
Nupay kasta, napalaus ti panagyaman ti barangay chairman gapu ta awan ti casualty wenno natay kadagiti biktima no di ket amin dagitoy ket agrekrekobre dan iti sakit da.
Iti agdama ket agtultuloy ti panangiwayatda ti fumigation iti panangidaulo dagiti kameng ti Municipal Health Office.
ilo_Latn ilo_Latn ilo_Latn ilo_Latn ilo_Latn ilo_Latn